stanford-oval/wikipedia huggingface dataset:
Patrick Pearse
Pearsen kirjoitukset

Pearse kirjoitti tarinoita iiriksi ja englanniksi, hänen tunnetuin englanninkielinen runonsa on ”The Wayfarer”. Hän kirjoitti myös allegorisia näytelmiä iiriksi joihin lukeutuvat muun muassa The King, The Master ja The Singer. Hänen iirinkielisiä novellejaan ovat muun muassa Eoghainín na nÉan, Íosagán, Na Bóithre ja An Bhean Chaointe. Suurin osa hänen ideoistaan koulutuksen suhteen tulee esille hänen kuuluisassa The Murder Machine -esseessään. Hän kirjoitti myös lukuisia poliittisia ja kielellisiä kirjoituksia kuten The Coming Revolution ja The Ghost.
Levottomuuksien puhjetessa Pohjois-Irlannissa vuonna 1969 Pearsen kirjallinen perintö yhdistettiin IRA:han ja sen aatteisiin. Monet historioitsijat ovat kritisoineet Pearsea jälkikäteen vihan ja väkivallan lietsomisesta. Pohjois-Irlannin tapahtumat olivat kuitenkin Pearsen kirjoitusten irvikuva ja sotivat hänen ideologiaansa vastaan.
Yksityiselämä

Pearsen henkilökohtaisesta elämästä ei tiedetä paljoakaan, mutta siitä on spekuloitu sitäkin enemmän. Osa hänen runoistaan sekä se, että hänellä ei ollut elämänsä aikana yhtään tunnettua romanssia naisten kanssa, on herättänyt keskustelua mahdollisesta homoseksuaalisuudesta. Sama huhu kiersi jo Pearsen omana elinaikana. Kysymys Pearsen seksuaalisuudesta on edelleenkin kiistanalainen, sillä hänen homoseksuaalisuudestaan tai heteroseksuaalisuudestaan ei ole minkäänlaisia todisteita. Erään tarinan mukaan Pearsella oli rakkaussuhde nuoreen naiseen nimeltä Eveleen Nicholls (Eibhlin Nic Niocaill), joka menehtyi hukkumalla, minkä seurauksena Pearsen sydän särkyi täysin eikä hän pystynyt enää rakastumaan. Tarina muistuttaa pitkälti tarinaa Abraham Lincolnin seksuaalisuudesta. Toisin kuin Lincolnin tapauksessa, jossa vastaavaa naista ei ollut olemassa, Eveleen Nichollsin olemassaolosta on todisteita. Todisteita romanssista ei kuitenkaan ole löytynyt vaikka Nicolls olikin Pearsen hyvä ystävä. Historioitsija, uusunionisti ja Ulsterin unionistipuolueen neuvonantaja Ruth Dudley Edwards on kirjoittanut Pearsen elämäkerran, jossa päädyttiin siihen lopputulokseen, että Pearse oli lähes varmasti piilevä homoseksuaali. Tosin Edwardsin puolueettomuus on kyseenalaistettu.
Patrick Pearsen äiti Margaret Pearse toimi edustajana Dáil Éireannissa 1920-luvulla. Patrickin sisko Margaret M. Pearse toimi myös edustajana Dáil Éireannissa ja senaattorina.
Aiheesta muualla

The Murder Machine – Pearsen artikkeli montessorikasvatuksesta
Elämäkerta ja kirjoituksia. Pearsecom. Web Archive.
"Patrick Pearse and Homosexual Panic" – Jospeh Nugentin tutkielma Pearsen homoudesta. Web Archive.
Rebellion Walking Tour. Rising1916.
Museo
Pääsiäisjulistus
Pearsen patsas Traleessa Kerryn kreivikunnassa
Käännös suomeksi
Pariah’s Child

| Pariah’s Child Sonata Arctica |
| --- | --- | --- |

Studioalbumin tiedot
 Julkaistu: 28. maaliskuuta 2014
 Tyylilaji: power metal
 Levy-yhtiö: Nuclear Blast
Listasijoitukset
  Suomen virallinen lista: 1.
Sonata Arctican muut julkaisut
| Stones Grow Her Name 2012 | Pariah’s Child 2014 | Ecliptica – Revisited: 15th Anniversary Edition 2014 |
Singlet albumilta Pariah’s Child
 ”The Wolves Die Young” Julkaistu: 7. helmikuuta 2014  ”Cloud Factory” Julkaistu: 28. helmikuuta 2014  ”Love” Julkaistu: 4. huhtikuuta 2014
Pariah’s Child on power metal -yhtye Sonata Arctican kahdeksas studioalbumi. Se julkaistiin 28. maaliskuuta 2014 levymerkillä Nuclear Blast.
Albumi on Sonata Arctican ensimmäinen sitten vuonna 2004 ilmestyneen Reckoning Nightin, jonka kannessa on yhtyeen vanha logo. Yhtye on pyrkinyt palaamaan juurilleen, ja kappaleet ovat edelliseen albumiin verrattuna enemmän perinteistä power metalia. Albumin kappaleet kertovat Sonata Arctican vanhalle tyylille ominaisesti susista.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The Wolves Die Young | 4.11 |  |  |  |  |  |  |  |
| 2. | Running Lights | 4.26 |  |  |  |  |  |  |  |
| 3. | Take One Breath | 4.19 |  |  |  |  |  |  |  |
| 4. | Cloud Factory | 4.17 |  |  |  |  |  |  |  |
| 5. | Blood | 5.54 |  |  |  |  |  |  |  |
| 6. | What Did You Do in the War, Dad? | 5.13 |  |  |  |  |  |  |  |
| 7. | Half a Marathon man | 5.43 |  |  |  |  |  |  |  |
| 8. | X Marks the Spot | 5.20 |  |  |  |  |  |  |  |
| 9. | Love | 3.50 |  |  |  |  |  |  |  |
| 10. | Larger than Life | 9.57 |  |  |  |  |  |  |  |
|  |  | 53.10 |  |  |  |  |  |  |  |
| Japanin bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | No Pain |  |  |  |  |  |  |  |  |
Kokoonpano

Tony Kakko - laulu, koskettimet
Elias Viljanen - kitara
Henrik Klingenberg - koskettimet
Pasi Kauppinen - basso
Tommy Portimo - rummut
Arvostelut

Desibeli.net:
Imperiumi.net: 7.5/10
Kaaoszine.fi: 8+/10
Soundi:
Sputnikmusic:
V2.fi:
Aiheesta muualla

Pariah’s Child Discogsissa. (englanniksi)
Albumi Pariah’s Child Encyclopaedia Metallum -sivustolla (englanniksi)
Pieni Kaksipuoloinen

| Pieni Kaksipuoloinen |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Alavus
Koordinaatit:  62°30′58″N, 23°51′00″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Isoon Kaksipuoloiseen 
Järvinumero:  35.428.1.008
Mittaustietoja
Pinnankorkeus:  155,2 m  
Rantaviiva:  1,827 km  
Pinta-ala:  5,761 ha  
Saaria:  ei saaria 
 fiPieni Kaksipuoloinen 
Pieni Kaksipuoloinen , tai myös Pikku Kaksipuoloinen , on Etelä-Pohjanmaalla Alavudella Ramsinkylän lähellä sijaitseva järvi.
Maantietoa

Järven pinta-ala on 5,8 hehtaaria, se on 650 metriä pitkä ja 300 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,8 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Vähä Haapajärven valuma-alueeseen (35.428) se kuuluu. Järven vedenpinnan korkeus on 155,2 metriä mpy.
Pork Soda

| Pork Soda Primus |
| --- | --- | --- |

Studioalbumin tiedot
 Julkaistu: 20. huhtikuuta 1993
 Tuottaja(t): Primus
 Tyylilaji: alternative rock   funk rock
 Kesto: 57.40
 Levy-yhtiö: Interscope
Primuksen muut julkaisut
| Miscellaneous Debris 1992 | Pork Soda 1993 | Tales from the Punchbowl 1995 |
Pork Soda on Primuksen kolmas studioalbumi, joka on julkaistu 1993.
Kappalelista

Pork Chop’s Little Ditty – 0.21
My Name Is Mud – 4.48
Welcome To This World – 3.40
Bob – 4.40
DMV – 4.58
The Ol’ Diamondback Sturgeon (Fisherman’s Chronicles, Part 3) – 4.39
Nature Boy – 5.35
Wounded Knee – 2.25
Pork Soda – 2.20
The Pressman – 5.11 (myös albumilla Suck on This)
Mr. Krinkle – 5.27
The Air Is Getting Slippery – 2.31
Hamburger Train – 8.11
Pork Chop’s Little Ditty – 1.03
Hail Santa – 1.51
Kokoonpano

Les Claypool – bassot, mandoliini, laulu
Larry LaLonde – kitara, kuusikielinen banjo
Tim ”Herb” Alexander – rummut
Aiheesta muualla

Pork Soda Discogsissa. (englanniksi)
Pekka Haukinen

Pekka Haukinen
Pekka Jaakko Juhani Haukinen, kirjoittajanimi Johnny Walker, (14. syyskuuta 1940 Ylivieska – 1. lokakuuta 1966 Huittinen) oli suomalainen kustannusvirkailija, kriitikko ja kirjailija.
Henkilöhistoria

Pekka Haukisen vanhemmat olivat Johannes Konstantin Haukinen ja Elma Eliina Ihalainen. Hän pääsi ylioppilaaksi 1959 ja opiskeli sitten Helsingin yliopistossa. Haukinen oli naimisissa 1959–1964 Päivi Astrid Rannan kanssa ja vuodesta 1966 näyttelijä Eeva-Maija Haukisen kanssa. Haukinen kuoli syksyllä 1966 liikenneonnettomuudessa.
Haukinen näytteli Maunu Kurkvaaran ohjaamissa elokuvissa Rakas (1961), Raportti eli balladi laivatytöistä (1964) ja Kielletty kirja (1965) sekä Aito Mäkisen ohjaamassa elokuvassa Onnelliset leikit (1964). Hän oli Ralf Långbackan ohjaamassa Mainos-tv:lle tehdyssä näytelmäelokuvassa Poikkeus ja sääntö (1965) käsikirjoittaja, tuottaja ja kuvaaja.
Kirjallinen tuotanto

Haukinen tuli tunnetuksi pakinoistaan, joita hän kirjoitti Ylioppilaslehteen nimimerkillä Johnny Walker, mutta hän julkaisi myös runokokoelman ja kuunnelman, suomensi jännityskirjallisuutta ja toimi teatterikriitikkona.
Teokset

Pihlajanmarjat: Runoja. WSOY 1960
Hissi, kuunnelma, 1961
Johnny Walker. Toimitustyö ja graafinen asu: Erik Wiik. Alkuperäiset Johnny vinjetit Timo Martin. Piirrokset Margho. Ylioppilaslehti 1966
Aiheesta muualla

Pekka Haukinen Internet Movie Databasessa. (englanniksi)
Porkanlampi (Pihtipudas)

| Porkanlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Pihtipudas
Koordinaatit:  63°22′40″N, 25°18′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Alvajärven valuma-alue (14.48)
Laskujoki:  suo-oja 
Järvinumero:  14.484.1.003
Mittaustietoja
Pinnankorkeus:  175,7 m  
Pituus:  470 m  
Leveys:  150 m  
Rantaviiva:  1,15 km  
Pinta-ala:  3,662 ha  
Tilavuus:  0.000085 km³ 
Keskisyvyys:  2,33 m  
Suurin syvyys:  6,4 m  
Saaria:  ei saaria 
 fiPorkanlampi 
Porkanlampi  on Keski-Suomessa Pihtiputaalla  Honkarannan lähellä sijaitseva lampi.
Maantietoa

Lampi on 470 metriä pitkä, 150 metriä leveä, ja sen pinta-ala on 3,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 85 400 kuutiometriä. Sen keskisyvyys on 2,3 metriä ja suurin syvyys on 6,4 metriä. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Alvajärven valuma-alueella (14.48), jonka Kontanjoen valuma-alueeseen (14.484) se kuuluu. Lammen vedenpinnan korkeus on 175,7 metriä mpy.
Ravi (joki)

| Ravi |
| --- | --- |

Alkulähde:  Himachal Pradesh, Intia
Laskupaikka:  Chenab-joki
Maat:  Intia, Pakistan
Pituus:  720 km
Ravi tai Raavi on joki Punjabin alueella, joka ulottuu Intian ja Pakistanin alueelle. Se on yksi Induksen vesistön joista, ja yksi niistä viidestä joesta, jotka antavat Punjabin alueelle nimensä (Punjab tarkoittaa viiden virran maata).  Joen pituus on noin 720 kilometriä. Joen alkupää on Himalajalla,  Intiassa Himachal Pradeshin osavaltiossa, mistä se virtaa Pakistanin rajalle ja lopulta Pakistanin puolelle Punjabiin.
Ravin vettä käytetään maatalouden kasteluvetenä laajoilla alueilla.
Ranskan 19. pioneerirykmentti

| 19>  pioneerirykmentti |
| --- | --- |
 rykmentin tunnus
Toiminnassa:  1935 -
Valtio:   Ranska
Puolustushaarat:  maavoimat
Aselajit:  pioneeri
Osa joukkoa:  1. divisioonaa
Koko:  1 500 henkeä 10 komppaniaa
Tukikohta:  Besançon
19. pioneerirykmentti (ransk. 19e régiment du génie, 19e RG) on Ranskan maavoimien 1. divisioonaan kuuluva pioneerirykmentti.
Historia

Rykmentti on perustettu 1935 ja se kunniottaa afrikkalaisten pioneerien perinteitä. Toisessa maailmansodassa rykmentti osallistui Tunisian, Italian, Ranskan ja Saksan alueilla käytyihin taisteluihin. Sotien jälkeen se osallistui 1949–1954 Indokiinassa ja 1952–1962 Algeriassa käytyihin sotatoimiin.  Vuonna 1964 rykmentti sijoitettiin Besançoniin, mistä käsin se on ottanut osaa entisen Jugoslavian alueella, Kosovossa, Libyassa, Norsunluurannikolla ja Afganistanissa käytyihin sotiin.
Kokoonpano

Rykmenttiin kuuluu kaikkiaan kymmenen komppaniaa, joissa palvelee noin 1 500 sotilasta. Sen kalustona ovat VAB, EBG, EFA, EGAME, EGRAP ja erilaiset kuljetusvälineet.
Aiheesta muualla

Kuvia tai muita tiedostoja aiheesta Ranskan 19. pioneerirykmentti Wikimedia Commonsissa
Pieni Kannuslampi

| Pieni Kannuslampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°14′04″N, 26°47′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Isoon Kannuslampeen 
Järvinumero:  14.981.1.010
Mittaustietoja
Pinnankorkeus:  87,6 m  
Pituus:  190 m  
Leveys:  80 m  
Rantaviiva:  0,43 km  
Pinta-ala:  1,035 ha  
Saaria:  ei saaria 
 fiPieni Kannuslampi 
Pieni Kannuslampi tai Kannuslampi on Kymenlaaksossa Kouvolassa  Hiilloksensalmen lähellä sijaitseva lampi.
Maantietoa

Lampi on 190 metriä pitkä, 80 metriä leveä, ja sen pinta-ala on 1,0 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Repoveden–Luujärven alueeseen (14.981) se kuuluu. Lammen vedenpinnan korkeus on 87,6 metriä mpy.
Renato Russo

Renato Russo.
Renato Russo, oikealta nimeltään Renato Manfredini, Jr. (27. maaliskuuta 1960 – 11. lokakuuta 1996) oli brasilialainen laulaja, lauluntekijä ja basisti. 1970-luvun lopulla hän perusti Aborto Eléctrico -yhtyeen, jonka pohjalta kehittyi Legião Urbana. 1990-luvulla Russo levytti myös sooloartistina.
Russo asui lapsuudessaan vuosia Yhdysvalloissa. Palattuaan Brasiliaan hän sairastui epifyseolyysiin, joka tilapäisesti esti häntä kävelemästä. Vuonna 1990 Russo kertoi julkisesti olevansa biseksuaali. Russo sairastui muusikonuransa aikana huumausaineriippuvuuteen. 1990-luvun aikana Russo sai hoitoa huumeongelmiinsa. Hänen ennenaikaisen kuolemansa aiheutti AIDS. Julkiseen tietoisuuteen Russon sairaus tuli vasta hänen kuoltuaan.
Ray Chen

Ray Chen vuonna 2022.
Ray Chen (kiin.: 陳銳; pinyin: Chén Ruì; s. 6. maaliskuuta 1989 Taiwan) on taiwanilaissyntyinen, Australiassa varttunut viulisti.
Chen teki solistina debyyttinsä Queenslandin sinfoniaorkesterin kanssa 8-vuotiaana. Hieman ennen 9-vuotispäiväänsä hän esiintyi vuoden 1998 talviolympialaisten avajaisjuhlakonsertissa Naganossa. Chen hyväksyttiin 15-vuotiaana opiskelijaksi Curtis Institute of Musiciin, jossa häntä opetti Aaron Rosand. Vuonna 2008 hän voitti kansainvälisen Yehudi Menuhin -kilpailun nuorille viulisteille ja vuonna 2009 Kuningatar Elisabetin musiikkikilpailun. Chen teki vuonna 2008 Venäjän-debyyttinsä Pietarissa tulkitsemalla Pjotr Tšaikovskin viulukonserton Mariinski-teatterin orkesterin kanssa. Vuonna 2012 hän esiintyi nuorimpana artistina siihen mennessä Nobel-palkintojenjakokonsertissa.
Chen solmi vuonna 2010 levytyssopimuksen Sony Classicalin kanssa, ja ensimmäisellä albumillaan (Virtuoso, 2011) hän soitti Bachin, Franckin, Tartinin ja Wieniawskin teoksia Noreen Poleran säestyksellä. Tämä albumi toi Chenille Echo Klassik -palkinnon. Vuonna 2017 Chen siirtyi levyttämään Deccalle.
Chen teki Carnegie Hall -debyyttinsä Sakari Oramon johtaman Tukholman kuninkaallisen filharmonisen orkesterin kanssa. Muita kapellimestareita, joiden johdolla hän on soittanut, ovat olleet Christoph Eschenbach, Kent Nagano, Riccardo Chailly, Vladimir Jurowski, Manfred Honeck, Daniele Gatti, Kirill Petrenko, Krzysztof Urbański ja Juraj Valčuha. Chen esiintyi Mozart in the Jungle -sarjassa. Hän on myös rikkonut klassisen musiikin, muodin ja popkulttuurin rajoja; hän on saanut muun muassa Giorgio Armanilta tukea ja päässyt Vogue-muotilehteen.
Aiheesta muualla

Viralliset sivut (englanniksi)
Renato Sassola

Renato Sassola
Renato Sassola (1927 Rosario – 2013) oli argentiinalainen oopperalaulaja, äänialaltaan tenori, ja laulupedagogi.
Sassola opiskeli Instituto Superior de Arte del Teatro Colónissa Buenos Airesissa. Hänen opettajiaan olivat Hina Spani, Felipe Romito ja Otto Erhart. Sassola teki 24-vuotiaana debyyttinsä Teatro Colónissa oopperan La bohème esityksessä. Hän esiintyi Teatro Colónissa vuoteen 1978. Kapellimestareita, joiden johdolla hän lauloi, olivat muiden muassa Ettore Panizza, Tullio Serafin, Ferruccio Calusio, Erich Kleiber, Karl Böhm, Renato Cellini, Carlo Felice Cillario, Miguel Ángel Veltri ja Karl Richter.
Vuonna 1957 Musiikkikriitikoiden liitto (Asociación de Críticos Musicales) palkitsi Sassolan kauden parhaana argentiinalaisena laulajana. Sassola lauloi paitsi Argentiinassa, myös Yhdysvalloissa, Uruguayssa, Brasiliassa, Chilessä, Perussa, Kolumbiassa ja Meksikossa. Hänen ohjelmistoonsa kuului oopperaroolien lisäksi osia kamarioopperoissa, opereteissa, zarzueloissa ja oratorioissa. Hän teki opetustyötä Instituto Superior de Arte del Teatro Colónissa ja yksityisesti. Hänen opiskelijoidensa joukossa olivat Marcelo Álvarez, Erwin Schrott ja Luca Pisaroni.
Renatus Leonard Nkwande

Renatus Leonard Nkwande (s. 12. marraskuuta 1965) on tansanialainen roomalaiskatolinen piispa. Hänet vihittiin papiksi Mwanzan arkkihiippakuntaan 2. heinäkuuta 1995 ja nimitettiin Bundan hiippakunnan piispaksi 27. marraskuuta 2010. Piispaksi vihkiminen seurasi 20. helmikuuta 2011. Pääkonsekraattorina toimi Polycarp Pengo, jota avustivat Jude Thadaeus Ruwa'ichi ja Michael George Mabuga Msonganzila.
Rasistinen Suomi

| Rasistinen Suomi: Suomalaiset rasismit |
| --- | --- |

Kirjailija:  Vesa Puuronen
Kieli:  suomi
Kustantaja:  Gaudeamus
Julkaistu:  2011
Ulkoasu:  nidottu
Sivumäärä:  286
ISBN:  978-952-495-196-8
Löydä lisää kirjojaKirjallisuuden teemasivulta
Rasistinen Suomi on tutkija Vesa Puurosen vuonna 2011 julkaisema kirja rasismista Suomessa.
Aiheesta muualla

Lahtinen, Kati: Rasismi näkyy verta useammin kyyneleinä. Yle Radio Suomi.  24.3.2011. Arkistoitu 29.4.2013.
Pentti Stranius: Suomalaisen rasismin koko kuva. Agricola 13.9.2011.
Aki Alanko: Hyvinvointi vähentää rasismia. Tieteessä tapahtuu 8/2011. (PDF)
Renato Traiola

| Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Mitalit> Maa:   Italia.Miesten vesipallo. Olympialaiset  | Maa:   Italia> Miesten vesipallo. |
| --- | --- | --- | --- |
|  Pronssia | Helsinki 1952 | joukkuekilpailu |  |
Renato Traiola (19. joulukuuta 1924 Savigliano – 18. tammikuuta 1988 Latina) oli italialainen vesipalloilija. Hän kilpaili vuoden 1952 kesäolympialaisissa Helsingissä ja kuului pronssia saaneeseen Italian miesten joukkueeseen.
Raymond James Boland

Raymond James Boland (8. helmikuuta 1932 Tipperary – 27. helmikuuta 2014 Cork) oli irlantilaissyntyinen, Yhdysvalloissa uransa luonut kirkonmies. Hän sai katolisen vihkimyksensä papiksi 16. kesäkuuta 1957 ja piispaksi 25. maaliskuuta 1988. Hän toimi Birminghamin piispana vuosina 1988–1993 ja Kansas City-Saint Josephin piispana vuosina 1993–2005.
Raymond Kingsley Wickramasinghe

Raymond Kingsley Wickramasinghe (s. 31. elokuuta 1962) on srilankalainen roomalaiskatolinen piispa. Hänet vihki papiksi Gallen hiippakuntaan Don Sylvester Wewitavidanelage 5. elokuuta 1989. Hänet nimitettiin Gallen piispaksi 27. toukokuuta 2011, ja piispaksi konsekroinnin suoritti 31. elokuuta Albert Malcolm Ranjith Patabendige Don, jota avustivat Joseph Kingsley Swampillai ja Harold Anthony Perera.
Renato Steffen

Renato Steffen heinäkuussa 2016.
Renato Steffen (s. 3. marraskuuta 1991 Aarau) on sveitsiläinen jalkapalloilija, pelipaikaltaan laitahyökkääjä. Hän on pituudeltaan 170-senttimetrinen. Hän edustaa kotimaassaan Luganoa. Hän pelasi 4,5 kautta Saksan Bundesliigan VfL Wolfsburgissa vuosina 2018–2022. Hän on pelannut Sveitsin A-maajoukkueessa vuodesta 2015.
Steffen pelasi Sveitsin Superliigassa Thunin, Young Boysin ja Baselin joukkueissa kausina 2012–2018 yhteensä 149 ottelua ja teki niissä 35 maalia. Hän voitti Baselin joukkueessa Sveitsin-mestaruuden vuosina 2016 ja 2017 sekä Sveitsin cupin vuonna 2017. Hän pelasi Mestarien liigassa Baselin joukkueessa kahtena kautena yhteenä 11 ottelua ja teki niissä yhden maalin. Aiempina kausina hän pelasi myös Eurooppa-liigassa.
Steffen siirtyi tammikuussa 2018 saksalaisseura Wolfsburgiin. Avauskaudellaan hän pelasi 16 bundesliigaottelua ja molemmat liigakarsintaottelut. Kaudella 2018–2019 hän pelasi Bundesliigassa 31 ottelua, joissa hän teki viisi maalia. Kaudella 2019–2020 hän pelasi Bundesliigassa 27 ottelua, joissa hän teki kuusi maalia, ja Eurooppa-liigassa yhdeksän ottelua. Kaudella 2020–2021 bundesliigaotteluita kertyi 21 ja maaleja niissä viisi, mutta maaliskuussa tullut nilkkavamma päätti hänen kautensa. Seuraavalla kaudella hän pelasi Bundesliigassa 20 ottelua tekemättä maaleja ja Mestarien liigassa viisi alkulohko-ottelua, joissa hän teki kaksi maalia, syyskuussa Sevillaa ja joulukuussa Lilleä vastaan.
Steffen siirtyi elokuussa 2022 sveitsiläisseura Luganoon. Hän pelasi kaudella 2022–2023 Superliigassa 28 ottelua, joissa hän teki seitsemän maalia, ja seuraavalla kaudella hän on pelannut 31 ottelua, joissa hän on tehnyt kuusi maalia.
Steffen pelasi Sveitsin maajoukkueessa ensimmäisen kerran lokakuussa 2015 EM-karsintaottelussa San Marinoa vastaan. MM-kilpailuissa 2022 hän pääsi vaihdosta kentälle alkulohko-ottelussa Brasiliaa vastaan. EM-kilpailuissa 2024 hän tuli vaihdosta kentälle Italiaa vastaan pelatun voitokkaan neljännesvälieräottelun viime hetkiksi. Hän on pelannut EM-kilpailujen 2024 loppuun mennessä 40 maaottelua, joista avauskokoonpanossa kaksitoista. Hän on tehnyt maaotteluissa neljä maalia: yhden lokakuussa 2021 MM-karsintaottelussa Liettuaa ja kolme maaliskuussa 2023 EM-karsintaottelussa Valko-Venäjää vastaan.
Ravi (artisti)

| Ravi |
| --- | --- |
 Ravi vuonna 2008.
Henkilötiedot
Koko nimi:  Ivar Christian Johansen
Syntynyt: 28. huhtikuuta 1976 (ikä 48) Tønsberg, Norja
Ammatti:  muusikko, juontaja
Muusikko
Taiteilijanimi:  Ravi 
Soittimet:  kosketinsoitin 
Aiheesta muualla
ravi.no
  [ Muokkaa Wikidatassa ] [ ohje ]  
Ravi (oik. Ivar Christian Johansen; s. 28. elokuuta 1976 Tønsberg) on norjalainen rap-artisti ja televisiojuontaja. Hän perusti vuonna 1994 Jaga Jazzist -yhtyeen Martin Horntvethin kanssa. Ravi lähti yhtyeestä vuonna 2001 ja oli sen jälkeen kosketinsoittajana Briskeby ja The Jessica Fletchers -yhtyeissä. Hän julkaisi yhteistyössä Anders Løvlien kanssa albumit Lekr butik (2004) ja Den nye arbæidsdagn (2004). Vuonna 2006 ilmestyi sooloalbumi Kjøpr gitar ja 2017 Disoara. Ravi on juontanut muun muassa musiikkiohjelmia Landeplage, X Factor ja Idol.
Aiheesta muualla

Kuvia tai muita tiedostoja aiheesta Ravi (artisti) Wikimedia Commonsissa
Reaalipalkka

Reaalipalkka (myös reaaliansio) tarkoittaa palkan ostokykyä sillä hetkellä, kun palkka saadaan. Reaalipalkkojen kehitystä voidaan seurata jakamalla ansiotasoindeksi (nimellispalkkaindeksi) kuluttajahintaindeksillä. 
 Kuluttajahintaindeksin avulla nimellispalkasta puhdistetaan inflaation vaikutus. Näin eri aikoina saatuja palkkoja voidaan verrata keskenään.
Rapatinlammi (itäinen)

| Rapatinlammi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°02′33″N, 26°38′25″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja läntiseen Rapatinlammiin 
Järvinumero:  14.923.1.080
Mittaustietoja
Pinnankorkeus:  110 m  
Pituus:  200 m  
Leveys:  80 m  
Rantaviiva:  0,447 km  
Pinta-ala:  0,933 ha  
Saaria:  ei saaria 
 fiRapatinlammi 
Rapatinlammi  on Etelä-Savossa Kangasniemellä  Tissarin lähellä sijaitseva lampi. Sen länsipuolella sijaitsee toinen Rapatinlammi.
Maantietoa

Lampi on 200 metriä pitkä, 80 metriä leveä, ja sen pinta-ala on 0,9 hehtaaria. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 110 metriä mpy.